Sjur Røthe

Sjur Røthe (født 1988) er en norsk tidligere langrennsløper som representerte Voss Idrottslag. Han ble verdensmester tre ganger; én gang individuelt og to på stafett, og han vant femmila i Holmenkollen i 2015. Han er spesielt kjent for en effektiv og svært god teknikk i fristil. 

 Karriere 
Under junior-VM på ski 2007 tok han bronse på 20 km jaktstart, mens lagkameraten Eirik Kurland Olsen tok gull. Han debuterte i verdenscupen i langrenn 14. mars 2009, og 7. mars 2010 gikk han en etappe på det norske andrelaget som vant verdenscup­stafetten i Lahtis foran det norske førstelaget. Under ski-VM 2011 i Holmenkollen i Oslo deltok han på 30 km skiathlon med en 14.-plass, og på 50 km var han med tetgruppa helt inn og kom på fjerdeplass. Røthe tok sin første verdenscupseier 14. mars 2015, da han vant 50 km fristil fellesstart under Holmenkollrennene etter en fotofinish med Dario Cologna.

Han gikk tredje etappe for det norske laget som ble verdensmestere på 4 × 10 km stafett under ski-VM 2013 i Val di Fiemme i Italia. Under ski-VM 2017 i Lahtis deltok Røthe på 30 km skiathlon og 50 km fri teknikk hvor han kom på henholdsvis fjerde- og sjetteplass.

Røthe tok sine to første norske mesterskap da han vant både 10 km klassisk og 50 km fristil under NM del 2 i Alta i 2018. 2017/18-sesongen var ellers skuffende for Røthe, som fikk sin svakeste plassering i verdenscupen på seks år og ikke kvalifiserte seg for Vinter-OL i Sør-Korea.

I 2017 ble Røthe diagnostisert med Bekhterevs sykdom.

Han vant sin andre verdenscupseier under 15 km fristil med enkeltstart på Lillehammer 1. desember 2018. Han ble verdensmester på 30 km skiathlon under ski-VM 2019 i Seefeld i Østerrike, etter å ha slått Martin Johnsrud Sundby og Aleksandr Bolsjunov i en spurt.

Han vant sisteetappen opp slalåmbakken i Tour de Ski både i 2019 og 2022.

I ski-VM 2023 i Planica tok han bronse på 30 km duatlon – fellesstart med skibytte – der det ble firedobbelt norsk med Simen Hegstad Krüger og Johannes Høsflot Klæbo på de første plassene og Pål Golberg som nummer fire.

 Verdenscupseire 
 Nr.  Dato  Sted Distanse  1.    Holmenkollen  50 km fristil 2.    Lillehammer  15 km fristil, intervallstart 3.    Beitostølen  30 km fristil, intervallstart 4.    Val di Fiemme  9 km fristil, jaktstart, Tour de Ski 2018/19 5.    Östersund  15 km fristil, intervallstart, Ski Tour 2020 6.    Val di Fiemme  10 km fristil, fellesstart, Tour de Ski 2021/22

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2009/10  27  124.  27  79.  –  – 2010/11  71  73.  71  41.  –  – 2011/12  319  30.  210  25.  13  78. 2012/13  480  13.  390  8.  22  67. 2013/14  563  7.  267  7.  –  – 2014/15  400  13.  271  11.  9  76. 2015/16  650  14.  436  12.  2  97. 2016/17  673  9.  465  6.  –  – 2017/18  251  28.  187  21.  –  – 2018/19  974  3.  558  2.  4  89. 2019/20  1257  5.  864 2.  42  43. 2020/21  317  21.  287  12.  –  – 2021/22  412  13.  316  6.  –  –  2022/23  829 19.  613  9.  –  –  2023/24  112  100.  112  62.  – –

 Bildegalleri 

 Referanser 

 Eksterne lenker 



Kategori:Personer fra Voss kommune
Kategori:Norske langrennsløpere
Kategori:Verdensmestere i langrenn
Kategori:Norgesmestere i langrenn
Kategori:Deltakere for Norge under Ski-VM 2011
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Deltakere for Norge under Ski-VM 2015
Kategori:Deltakere for Norge under Ski-VM 2017
Kategori:Deltakere for Norge under Ski-VM 2019
Kategori:Deltakere for Norge under Ski-VM 2021
Kategori:Deltakere for Norge under Vinter-OL 2022
Kategori:Langrennsløpere under Vinter-OL 2022
Kategori:Deltakere for Norge under Ski-VM 2023